Чэнджэщ хуэныкъуэхэр
Гундэлэн дэт курыт еджапIэ №3, №4-хэм щрагъэкIуэкIащ IэщIагъэ къыхэхыным теухуа дерс зэIухахэр. Ар хуэунэтIат къыдэкIуэтей щIэблэр гъащIэ гъуэгу тэмэм тегъэувэным.
ЕджакIуэхэм псалъэмакъ щхьэпэ драгъэкIуэкIащ цIыхухэр лэжьыгъэ IэнатIэкIэ къызэгъэпэщынымкIэ и центрым и IэщIагъэлIхэм. Абыхэм ныбжьыщIэхэм гурагъэIуащ зи ныбжь иримыкъуахэм папщIэ ирагъэкIуэкI лэжьыгъэр зыхуэдэмрэ цIыхум гунэс щыхъуну IэщIагъэр къызэрыхих щIыкIэхэмрэ. Апхуэдэу школакIуэхэр хагъэгъуэзащ иджырей Iуэху зэхущытыкIэхэм.
ЗэIущIэм ипкъ иткIэ, ныбжьыщIэхэм гъэунэхуэныгъэ дерсхэр драгъэкIуэкIащ, ягъэлъэгъуа зэфIэкIхэм пэхъун чэнджэщхэри иратащ.
